ออมสินออกเงินฝากดอกสูง3.65%
ออมสินใจบุญออกเงินฝากประจำ99วันให้ดอกเบี้ยสูงสุด3.65%ต่อปี ฝากทุก5หมื่นบาท ธนาคารสมทบ 99 บาทช่วยผู้ประสบภัยน้ำท่วม
25 ต.ค. 2554

ออมสินใจบุญออกเงินฝากประจำ99วันให้ดอกเบี้ยสูงสุด3.65%ต่อปี ฝากทุก5หมื่นบาท ธนาคารสมทบ 99 บาทช่วยผู้ประสบภัยน้ำท่วม
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ธนาคารออก “เงินฝากประจำ 99 วัน” ช่วยภัยน้ำท่วม โดยเงินฝากทุกๆ 5 หมื่นบาท ธนาคารจะบริจาคเงินสมทบช่วยผู้ประสบภัยน้ำท่วมจำนวน 99 บาท โดยให้อัตราดอกเบี้ยแก่ผู้ฝาก 3.65 % ต่อปี สามารถเปิดบัญชีได้ขั้นต่ำ 5,000 บาท ฝากเพิ่มได้ครั้งละไม่ต่ำกว่า 1,000 บาท เปิดรับฝากทั้งผู้ฝากที่เป็นบุคคลธรรมดา และนิติบุคคล ตั้งแต่วันที่ 1 พ.ย. 2554 ถึง วันที่ 31 ม.ค. 2555
“ช่วงนี้มีผู้ประสบภัยในหลายพื้นที่กว่า 25 จังหวัด ได้รับความเดือดร้อนเป็นอย่างมาก ธนาคารจึงได้ออกเงินฝากตัวใหม่ที่เปิดให้ผู้ฝากได้มีส่วนร่วมบริจาคเงินช่วยเหลือผู้ประสบภัยผ่านการออมเงินประเภทประจำ 99 วัน ครั้งนี้ ” นายเลอศักดิ์ กล่าว